Diari Oficial de la Generalitat Valenciana


Sumari del DOGV 1189, del 23-11-1989 (1989/815791)

ORDRE de 6 d'octubre de 1989, de la Conselleria de Sanitat i Consum, per la qual es regula l'estructura i el funcionament de les Unitats Docents de Medicina Familiar i Comunitària.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/06/(2)/dof/vci/html**

### Dades del document

Número de DOGV
:   1189

Data del DOGV
:   23-11-1989

Secció del DOGV
:   DISPOSICIONS GENERALS

Número del document
:   1989/815791


Data del document
:   06-10-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 6 d'octubre de 1989, de la Conselleria de Sanitat i Consum, per la qual es regula l'estructura i el funcionament de les Unitats Docents de Medicina Familiar i Comunitària.  
El Reial Decret 3303/1978, de 29 de desembre, estableix la Medicina Familiar i Comunitària com a especialitat de la professió mèdica.  
L?Ordre del Ministeri de Sanitat i Consum, de 19 de desembre de 1983, regula, amb caràcter provisional, el desplegament de la formació de la dita especialitat en Atenció Primària de Salut, a través de les Unitats Docents de Medicina Familiar i Comunitària.  
El desplegament de les noves estructures assistencials de l'Atenció Primària al llarg dels cinc últims anys i el caràcter provisional de l?Ordre esmentada fa que aquesta haja quedat desfasada i insuficient i que calga la promulgació d'una nova norma que establesca i regule les Unitats Docents de Medicina Familiar i Comunitària abordant llurs aspectes organitzatius i funcionals, de forma que es facilite llur actuació, cosa que es traduirà en una millor formació dels futurs especialistes de Medicina Familiar i Comunitària.  
Per tot això,  
ORDENE:  
Definició i funcions  
Article u  
La Unitat Docent de Medicina Familiar i Comunitària és formada pel conjunt funcional d'Hospitals, Centres de Salut Docents i Centres Col·laboradors que, en l?àmbit de cada Delegació del Servei Valencià de Salut, despleguen i imparteixen el programa de formació postgraduada de l?especialitat de Medicina Familiar i Comunitària.  
Article dos  
Cada Unitat Docent estarà formada si més no pel conjunt funcional d'un Hospital i d'un Centre de Salut acreditats per a la Docència, un Centre de Salut Comunitària, i si de cas, pels Serveis d'Urgències que permeten la realització de les guàrdies d?Atenció Primària.  
Article tres  
Correspondrà a les Unitats Docents les següents funcions:  
a) Dirigir, organitzar i avaluar l?ensenyament dels metges residents de l?especialitat de Medicina Familiar i Comunitària.  
b) Desplegar i impartir el programa de l?especialitat.  
c) Participar en activitats de formació pregraduada.  
d) Col·laborar en les activitats de formació continuada, i en els estudis clínics i epidemiològics dels Centres d?Atenció Primària.  
Article quatre  
Per al desplegament de llurs funcions les Unitats Docents disposaran dels següents recursos:  
\* Personals:  
- Coordinador de la Unitat Docent.  
- Un Tècnic de Salut Pública per a cada dos Centres de Salut Docents amb un mínim d'un si en la Unitat Docent existeix un Centre de Salut acreditat.  
- Un Tutor Hospitalari de cada Hospital Docent integrat en la Unitat.  
- Tutors de Departament o Serveis hospitalaris.  
- Tutors de Centres Col·laboradors si n'hi havia.  
- Un Tutor d?Atenció Primària per cada metge Resident de tercer any.  
- Un Tutor de cada Centre de Salut Comunitària integrat en la Unitat.  
- Professors extraordinaris.  
- Personal administratiu.  
\* Materials:  
- Un espai propi situat en la Delegació corresponent del Servei Valencià de Salut.  
- Un espai en cadascun del Centres Docents d?Atenció Primària.  
\* Material docent.  
Els coordinadors  
Article cinc  
Al capdavant de la Unitat Docent figurarà el seu Coordinador.  
Article sis  
Els Coordinadors de les Unitats Docents dependran funcionalment dels delegats del Servei Valencià de Salut o del Gerent de l?Area si de cas existís.  
Article set  
Per al correcte desplegament de llurs funcions els Coordinadors s'integraran en les Comissions de Docència dels Hospitals amb programa d'especialitat.  
Article vuit  
Seran funcions dels Coordinadors de les Unitats Docents les següents:  
- Dirigir el desplegament del programa docent establert per a l?especialitat de Medicina Familiar i Comunitària en la seua vessant hospitalària i extrahospitalària dins el seu àmbit territorial.  
- Elevar la proposta d'acreditació dels Centres Docents al Ministeri de Sanitat i Consum a través de la Conselleria de Sanitat i Consum.  
- Supervisar l'avaluació de tots els elements docents i discents del programa.  
- Realitzar i presentar la Memòria Anual d?Avaluació de la Unitat a la Comissió Assessora, Delegació del Servei Valencià de Salut, a la Comissió Nacional de l?Especialitat i Conselleria de Sanitat i Consum.  
- Coordinar i supervisar les activitats en el camp de l'Atenció Primària de Salut del Programa de formació pregraduada, i participar en l?elaboració i en el desplegament dels programes pertinents.  
- Promoure i supervisar les activitats d'investigació de la Unitat Docent.  
- Elaborar el projecte de pressupost de la Unitat Docent.  
Tècnics Superiors de Salut Pública  
Article nou  
Per a facilitar l'aprenentatge d'una Atenció Integral de la salut i el desplegament dels aspectes de medicina preventiva, promoció de la salut i salut pública continguts en el programa de l?especialitat, s'adscriuran a les Unitats Docents Tècnics Superiors de Salut Pública.  
Article deu  
Seran funcions dels Tècnics Superiors de Salut Pública les següents:  
a) Organitzar i impartir el programa teòrico- pràctic de Salut Pública i Medicina Comunitària en els Programes de la Unitat Docent en col·laboració amb els Tutors.  
b) Participar en altres programes formatius i en les activitats d'investigació que es despleguenen en la Unitat Docent.  
c) Planificar, supervisar i avaluar les activitats docents en Salut Pública dels Centres de Salut adscrits a la Unitat Docent.  
d) Elaborar el sistema d'avaluació de la Unitat Docent.  
e) Col·laborar en la redacció de la Memòria anual de la Unitat Docent.  
f) Assumir les funcions del Coordinador de la Unitat Docent en la seua absència.  
Tutors Hospitalaris i Tutors de Departament o Serveis  
Article onze  
En cada Hospital docent amb programa de l?especialitat de Medicina de família i comunitària serà designat un tutor hospitalari d'entre els facultatius dels Departaments o Serveis integrats en el programa de l?especialitat.  
La designació serà realitzada pel Director de l?Hospital, a proposta del Coordinador de la Unitat Docent, oïda la Comissió de Docència.  
Article dotze  
Correspondran als tutors hospitalaris les següents funcions:  
a) Coordinar l?execució del programa de l?especialitat i la resta de programes docents que s'hi relacionen, en la seua fase hospitalària.  
b) Supervisar l'activitat assistencial hospitalària dels metges residents de Medicina Familiar i Comunitària.  
c) Assessorar el Coordinador de la Unitat Docent en l?exercici de les seues funcions.  
d) Redactar la Memòria anual de l'activitat realitzades a l?Hospital i el grau d'acompliment dels objectius prevists.  
Article tretze  
U. En els Hospitals que formen part de la Unitat, d'entre els membres de cada Departament o Servei amb participació en el programa de l?especialitat, es designarà un tutor responsable de la docència de Medicina de Família en el seu Departament o Servei que coincidirà amb el tutor de l?especialitat cas que es Servei estigués acreditat per a la docència.  
Dos. Les designacions seran realitzades pels Directors dels Hospitals respectius a proposta dels Caps de Servei, oïts el Tutor Hospitalari i la Comissió de Docència,  
Tutors en atenció primària  
Article catorze  
A proposta del Coordinador de la Unitat Docent les Delegacions del Servei Valencià de Salut designaran els seus tutors en Atenció Primària entre els metges generals i els pediatres dels Centres de Salut docents integrats en la Unitat.  
Article quinze  
En cada Centre de Salut Docent es nomenarà un responsable de la Docència de Medicina Familiar i Comunitària.  
Article setze  
Correspondrà als tutors en Atenció Primària les següents funcions:  
a) Responsabilitzar-se de l?execució del programa de l?especialitat i els altres programes de formació de la Unitat Docent.  
b) Participar en el programa teòric de l?especialitat.  
c) Participar en les activitats docents i investigadores de la Unitat Docent.  
d) Supervisar l'activitat assistencial dels Metges Residents.  
Article disset  
La dedicació a la docència per part dels tutors d?Atenció Primària no serà inferior al 20% de la jornada laboral. A fi de possibilitar l'esmentada activitat es reduirà la població a assistir per part dels tutors en un 20% en relació amb les ratios que n'utilitze el Servei Valencià de Salut en cada moment.  
Tutors dels Centres de Salut Comunitària  
Article divuit  
En cada Centre de Salut Comunitària es designarà un Tutor responsable de docència per les Delegacions del Servei Valencià de Salut i a proposta del Coordinador de la Unitat Docent.  
Article dinou  
Correspondrà als tutors dels Centres de Salut Comunitària:  
a) Responsabilitzar-se de l?execució del programa de l?Especialitat i dels altres programes de formació quant a Salut Comunitària.  
b) Participar en el programa teòric de l?especialitat.  
c) Participar en les activitats docents i investigadores de la Unitat Docent.  
d) Supervisar l'activitat dels Metges Residents en el Centre de Salut Comunitària.  
Professors extraordinaris  
Article vint  
Aquells professionals capacitats en Medicina Laboral, Educació Sanitària, Salut Pública, Medicina Comunitària o en altres disciplines convenients per a un millor desplegament dels programes docents de les Unitats Docents podran col·laborar amb aquestes en règim de «professorat extraordinari».  
Article vint-i-un  
Els professors extraordinaris de la Unitat Docent seran seleccionats pel Coordinadors i seran gratificats en relació amb el nombre d'hores docents impartides amb càrrec als pressuposts anuals de la Unitat Docent.  
Els residents  
Article vint-i-dos  
Els Metges Residents de l?especialitat de Medicina Familiar i Comunitària que s'assignen a una Unitat Docent percebran llurs retribucions de la institució hospitalària a la qual figuren adscrits i desplegaran el programa de l?especialitat sota la supervisió directa del Coordinador de la Unitat Docent a què estiguen assignats.  
Article vint-i-tres  
Els Metges Residents de tercer any participaran en els torns d'atenció continuada establerts al programa en les àrees d?urgència dels Centres d?Atenció Primària als quals siguen assignats o, si no n'hi havia, en els Serveis d?Urgència adscrits a la Unitat Docent.  
El personal administratiu  
Article vint-i-quatre  
Cada Unitat Docent comptarà amb el suport administratiu que necessite en funció del seu nombre de residents.  
Article vint-i-cinc  
Seran funcions d'aquest personal l?organització del sistema administratiu de la Unitat Docent.  
De la Comissió Assessora  
Article vint-i-sis  
U. En cada Unitat Docent existirà una Comissió Assessora que serà convocada pel Coordinador amb una periodicitat mínima semestral.  
Dos. Compondran la Comissió Assessora:  
a) El Delegat del Servei Valencià de Salut o Gerent d?Area si escau, que la presidirà.  
b) El Coordinador de la Unitat Docent, que actuarà com a Vice-president de la Comissió.  
c) Els responsables de docència dels Centres de Salut amb acreditació docent.  
d) Els Tècnics de Salut Pública.  
e) Els Tutors Hospitalaris de la Unitat.  
f) Un representant dels Metges Residents per cada any de l?especialitat.  
Un membre de la Comissió actuarà com al seu Secretari.  
Tres. Seran funcions de la Comissió Assessora:  
a) Proposar la capacitat docent de la Unitat.  
b) Determinar els Centres de Salut i Hospitals la proposta d'acreditació dels quals s'elevarà al Ministeri de Sanitat i Consum a través de la Conselleria de Sanitat i Consum.  
c) Aprovar la memòria de la Unitat Docent abans de la seua presentació davant la Delegació del Servei Valencià de Salut, la Comissió Nacional de l?Especialitat i la Conselleria de Sanitat i Consum.  
d) Realitzar el seguiment del desplegament del Programa Docent.  
Article vint-i-set  
U La Comissió Assessora elegirà una Comissió Permanent que serà formada per un representant de cadascun dels estaments que la componen i presidida pel Coordinador de la Unitat Docent.  
Dos. Aquesta Comissió Permanent es reunirà amb una periodicitat mínima trimestral per a realitzar el seguiment del Programa Docent de la Unitat.  
Coordinadors dels Centres de Salut  
Article vint-i-vuit  
Els Coordinadors dels Centres de Salut acreditats col·laboraran amb la Unitat Docent en el desplegament de les actuacions relacionades amb el programa de l'especialitat.  
Recursos financers  
Article vint-i-nou  
Cada Unitat Docent comptarà amb uns recursos pressupostaris diferenciats.  
DISPOSICIO TRANSITORIA  
Els professionals que en el moment de la publicació d'aquesta norma estiguen exercint els càrrecs de Coordinador de la Unitat Docent i de Tècnic en Salut Pública, seguiran en llurs llocs amb les atribucions que la present norma els confereix fins que es produiran les convocatòries específiques per a la seua provisió.  
DISPOSICIONS FINALS  
Primera  
El Servei Valencià de Salut adoptarà les mesures oportunes per a la posada en pràctica del que es preveu en aquesta Ordre, sens perjudici de les instruccions que en el seu desplegament puga establir la Direcció General de Planificació de l'Assistència Sanitària.  
Segona  
La present Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 6 d'octubre de 1989.  
El Conseller de Sanitat i Consum,   
JOAQUIN COLOMER SALA


Còpia Permalink ELI